**Предложение за изменение и допълнение на Правилника за финансиране на проекти в областта на културата от бюджета на Община Габрово, както следва:**

1. Изменя се и се допълва чл.1 както следва:

БИЛО: ЧЛ.1

Настоящият правилник урежда реда и условията за съфинансиране на проекти в областта на изкуството и културата на организации /организации, юридически лица и техните обединения по чл. 9/, чрез Програма Култура, финансирана от бюджета на Община Габрово.

СТАВА: ЧЛ.1

Настоящият правилник урежда реда и условията за съфинансиране на проекти в областта на изкуството и културата на юридически лица и артисти на свободна практика, чрез Програма Култура, финансирана от бюджета на Община Габрово.

2. Изменя чл.4 както следва:

БИЛО: ЧЛ.4

Програмата се финансира в рамките на бюджета на Община Габрово - като част от бюджета на Второстепенен разпоредител Култура, като годишният размер на средствата по програмата се определят с решението за приемане бюджета на Община Габрово на Общински съвет Габрово.

СТАВА: ЧЛ.4

Програмата се финансира в рамките на бюджета на Община Габрово, като годишният размер на средствата по програмата се определя с решението за приемане бюджета на Община Габрово на Общински съвет Габрово.

3.Изменя ал.1 на чл.6, както следва:

БИЛО: ЧЛ. 6, АЛ.1

Конкурсни сесии се обявяват не повече от три пъти в годината, със заповед на кметa на община Габрово, с която се определя начална и крайна дата за подаване на проектни предложения за всяка обявена сесия и съответните приоритети.

СТАВА: ЧЛ. 6, АЛ.1

Конкурсната/ите сесия/и се обявяват със заповед на кметa на община Габрово, с която се определя начална и крайна дата за подаване на проектни предложения за всяка обявена сесия и съответните приоритети.

4.Създава се нова ал.4 на чл.6, както следва:

ЧЛ.6, АЛ.4 Проектно предложение, получило под 70 точки средна аритметична стойност на оценката от комисията за отценка на проектните предложения не се допуска до класиране.

5. Изменя се т.1 на чл.8 както следва:

БИЛО: ЧЛ.8, Т.1

Културни организации, регистрирани по Закона за закрила и развитие на културата, Закона за юридическите лица с нестопанска цел, Закона за народните читалища, Търговския закон и Закона за кооперациите, със седалище и адрес на управление на територията на община Габрово.

СТАВА: ЧЛ.8, Т.1

Юридически лица регистрирани по Закона за закрила и развитие на културата, Закона за юридическите лица с нестопанска цел, Закона за народните читалища, Търговския закон и Закона за кооперациите със седалище и адрес на управление на територията на община Габрово.

6.Отменя се т.3 на чл.8

/ Организация/и и/или юридическо/ки лице/а по т. 1 и т. 2 съвместно с организации, които не са регистрирани на територията на община Габрово.

В случай, че кандидатът е обединение, членовете в обединението са длъжни да сключат нотариално заверено споразумение, което да съдържа следните клаузи:

- всички членове на обединението са отговорни солидарно - заедно и поотделно, за изпълнението на договора;

- водещ член на обединението да е габровска организация, който е упълномощен да задължава, да получава указания за и от името на всеки член на обединението;

- изпълнението на договора, включително плащанията, са отговорност на водещия член на обединението;

- всички членове на обединението са задължени да останат в него за целия период на изпълнение на договора./

7.Създава се нова т.4 на чл.8 както следва:

ЧЛ. 8, Т.4 Артисти на свободна практика, със седалище и адрес на територията на община Габрово.

8.Отменя се ал.2 на чл.9

/ Изискването по ал. 1, т. 5 се отнасят за лицето/ата, представляващо/и кандидатстващата организация, съответно и нейния/те партньор/и, когато кандидатства обединение по чл. 8, т. 3./

9. Изменя се ал.3 на чл.9 както следва:

БИЛО: ЧЛ. 9, АЛ.3

При подаване на проектно предложение лицето/ата, представляващо/и кандидатстващата организация, съответно и нейния/те партньор/и, когато кандидатства обединение по чл. 8, т. 3, удостоверява/т с декларация липсата на обстоятелствата по ал. 1.

СТАВА: ЧЛ. 9, АЛ.3

При подаване на проектно предложение лицето/ата, представляващо/и кандидатстващата организация, удостоверява/т с декларация липсата на обстоятелствата по ал. 1.

10. Изменя се ал.1 на чл.14 както следва:

БИЛО: ЧЛ. 14, АЛ.1

Оценяването и класирането на проектните предложения се извършва от експертна комисия. Комисията се назначава от кмета на община Габрово, в 7 - дневен срок от крайната дата за приемане на проектни предложения по обявената сесия.

СТАВА: ЧЛ.14, АЛ.1

Кметът на общината назначава комисия за оценка на допустимостта на проектните предложения, комисия за оценка на проектните предложения и комисия по проверка и приемане на съдържателните и финансови отчети. Kомисия за оценка на допустимостта

се назначава в 7 - дневен срок от крайната дата за приемане на проектни предложения по обявената сесия.

11.Изменя се ал.2 на чл.14 както следва:

БИЛО: ЧЛ.14, АЛ.2

При необходимост, с цел повишаване ефективността на работата на комисията могат да се привличат като консултанти външни експерти в сферата на проектни предложения.

СТАВА: ЧЛ.14, АЛ.2

При необходимост, с цел повишаване ефективността на работата на комисията по оценка на проектните предложения, могат да се привличат като консултанти външни експерти в сферата на проектните предложения.

12.Изменя се чл.15 както следва:

БИЛО: ЧЛ. 15

Експертната комисия:

1. заседава не по-късно от 14 (четиринадесет) дни след крайния срок за подаване на документите за обявената сесия при кворум не по-малко от 2/3 от общия състав на комисията;

СТАВА: ЧЛ. 15

Комисията по оценка на проектните предложения:

1. заседава при не по-малко от 2/3 от общия състав на комисията;

13.Изменя се чл.16 както следва:

БИЛО: ЧЛ. 16

Всеки член на експертната комисия подписва декларация, удостоверяваща наличие или липса на конфликт на интереси.

СТАВА: ЧЛ. 16

Всеки член на комисиите по чл.14, ал.1 подписва декларация, удостоверяваща наличие или липса на конфликт на интереси.

14. Изменя се и се допълва чл.17 както следва:

БИЛО: ЧЛ.17

Членовете на експертната комисия, декларирали наличие на конфликт на интереси по един или повече от кандидатстващите проектни предложения, нямат право да участват в обсъждането и класирането на същите.

СТАВА: ЧЛ.17

Членовете на комисиите по чл.14,ал.1, декларирали наличие на конфликт на интереси по един или повече от кандидатстващите проектни предложения, нямат право да участват при обсъждането и вземане на решения относно допустимостта, при оценяването, класирането и приемането на същите.

15. Изменя се ал.1 и 2 на чл.18 и се създават нови ал.3, ал.4 и ал.5, както следва:

БИЛО: ЧЛ.18

АЛ.1 Комисията оценява проектните предложения като прилага критериите, разписани в Таблицата за оценка на проектните предложения, както следва:

1. Административно съответствие и допустимост на кандидата и на проектното предложение;

2. Финансов, технически и административен капацитет на кандидата;

3. Съответствие на проектното предложение с целите на Програмата и приоритетите в областта на културата, заложени в Общинския план за развитие на община Габрово 2014 г. - 2020 г. и Стратегията за развитие на културата в община Габрово 2014г. - 2024 г.;

4. Оригиналност и иновативност;

5. \_Творческа и социална ефективност;

6. Устойчивост на резултатите

7. Целесъобразност, реалистичност и ефективност на разходите: съотношение „ефект - разходи”;

8. Партньорство.

АЛ.2 Експертната комисия може да предлага на кандидата корекции и/или редукция на предложения бюджет, както и аргументирани промени в проектните предложения.

СТАВА: ЧЛ. 18

АЛ.1 Проектните предложения преминават през оценка на допустимостта от комисия за оценка на допустимостта на проектните предложения в състав от правоспособен юрист, експерт в областта на финансирането и експерт в областта на културата.

АЛ.2 комисия за оценка на допустимостта на проектните предложения извършва преглед на допустимостта по документи, съгласно критериите, разписани в таблица за допустимост на проектното предложение.

АЛ.3 При несъответствие между исканите и представени документи, комисия за оценка на допустимостта на проектните предложения може да предлага на кандидата срок за отстраняването им.

АЛ.4 Проектните предложения, преминали оценката за допустимостта, минават на съдържателна оценка от комисията по оценка на проектните предложения. Комисията оценява проектните предложения, като прилага критериите, разписани в Таблицата за оценка на проектните предложения, както следва:

1. Финансов, технически и административен капацитет на кандидата;

2. Съответствие на проектното предложение с целите на Програмата и приоритетите в областта на културата, заложени в Общинския план за развитие на община Габрово 2014 г. - 2020 г. и Стратегията за развитие на културата в община Габрово 2014г. - 2024 г.;3. Оригиналност и иновативност;

4. \_Творческа и социална ефективност;

5. Устойчивост на резултатите

6. Целесъобразност, реалистичност и ефективност на разходите: съотношение „ефект - разходи”;

7. Партньорство.

АЛ.5 Комисията по оценка на проектните предложения може да предлага на кандидата корекции и/или редукция на предложения бюджет, както и аргументирани промени в проектните предложения.

16.Изменя се чл.19 както следва:

БИЛО: ЧЛ. 19

Експертната комисия изготвят протокол от всяко свое заседание.

СТАВА: ЧЛ. 19

Комисиите по чл.14, ал.1 изготвят протокол от всяко свое заседание.

17. Отменя се чл. 20

/ При установено неизпълнение на критерия по чл. 18, ал. 1, т. 1 проектът отпада от по-нататъшно разглеждане./

18.Изменя се чл.21 както следва:

БИЛО: ЧЛ. 21

В срок до 3 (три) дни от последното заседание на комисията, същата представя на кмета на община Габрово протокола с класирането на проектните предложения.

СТАВА: ЧЛ. 21

В срок до 3 (три) дни от последното заседание на комисията по оценка на проектните предложения, същата представя на кмета на община Габрово протокола с оценяването и класирането на проектните предложения.

19.Изменя се чл.22 както следва:

БИЛО: ЧЛ.22

Въз основа на изготвения протокол от Експертната комисия, кметът на община Габрово одобрява или отхвърля конкретния проект за финансиране. Кметът на община Габрово след мотивирано решение може и да не одобри и да не разреши финансиране на проект, предложен от Експертната комисия. Резултатът се публикува на интернет страницата на Общината.

СТАВА: ЧЛ.22

Въз основа на изготвения протокол от комисията по оценка на проектните предложения, кметът на община Габрово одобрява или отхвърля конкретния проект за финансиране. Кметът на община Габрово след мотивирано решение може и да не одобри и да не разреши финансиране на проект, предложен от комисията. Резултатът се публикува на интернет страницата на Общината.

20.Отменя се чл. 23.

/В срок до 10 дни от обявяване на резултатите, всеки кандидат може да получи копие от таблицата за оценка на своето проектно предложение./

21. Изменя се чл.25 както следва:

БИЛО: ЧЛ. 25

Получилите съфинансиране организации, в хода на реализацията на проекта, при спазване ограничението на чл. 11, т. 3, могат да искат с писмено уведомление до експертната комисия, оперативно да прехвърлят разходи от едно перо в друго в рамките до 10% от стойността на проекта. Искането за прехвърляне на разходи от едно перо в друго трябва да е мотивирано и комисията да даде писмено одобрение.

СТАВА: ЧЛ.25

Получилите съфинансиране организации, в хода на реализацията на проекта, при спазване ограничението на чл. 11, т. 3, могат да искат с писмено уведомление до комисия за отценка на допустимостта на проектните предложения, оперативно да прехвърлят разходи от едно перо в друго в рамките до 10% от стойността на проекта. Искането за прехвърляне на разходи от едно перо в друго трябва да е мотивирано и комисията да даде писмено одобрение.

22. Изменя се чл. 30 както следва

БИЛО: Чл. 30. Необходимите за кандидатстване документи се публикуват на интернет страницата на Община Габрово и включват, както следва:

1. Правилник за съфинансиране на проекти по Програма Култура от бюджета на Община Габрово;

2. Формуляр за кандидатстване;

3. Формуляр за бюджет;

4. Таблица с критерии за оценка на проектите;

5. Проект на договор за съфинансиране;

6. Други.

СТАВА: Чл. 30. Необходимите за кандидатстване документи се публикуват на интернет страницата на Община Габрово и включват, както следва:

1. Правилник за съфинансиране на проекти по Програма Култура от бюджета на Община Габрово;

2. Формуляр за кандидатстване;

3. Формуляр за бюджет;

4. Таблица за оценка на допостимостта на проектното предложение;

5. Таблица за оценка на проектните предложения;

6. Проект на договор за съфинансиране;

7. Други.

23.Отменя се т.11 на чл.32

/споразумение за обединение (ако е приложимо)

24. Отменя се ал.2 на чл.32

/Когато кандидатства обединение по чл.8, т.3, документите по ал.1 се представят от водещата страна

25. Чл.32/първи/ става чл.31

26. БИЛО:Чл. 32. Документите за кандидатстване по чл.31 се подават в деловодството на Община Габрово, окомплектовани в 1 оригинал и 2 копия на хартиен носител и 1 копие на електронен носител, в запечатан плик с четливо изписано име на кандидата и име на проектното предложение.

СТАВА: Чл. 32. Документите за кандидатстване по чл.31 се подават в деловодството на Община Габрово, окомплектовани в 1 оригинал и 1 копие на електронен носител, в запечатан плик с четливо изписано име на кандидата и име на проектното предложение.

27. Изменя се и се допълва чл.35 както следва:

БИЛО: ЧЛ. 35

Отчетите по чл. 34 се разглеждат и одобряват частично или изцяло от експертната комисия.

СТАВА: ЧЛ. 35

Отчетите по чл. 34 се разглеждат и одобряват частично или изцяло от комисия по проверка и приемане на съдържателните и финансови отчети.

28. Изменя се чл.36 както следва:

БИЛО: ЧЛ. 36

Експертната комисия по чл.35 изготвя протокол от заседанието си, който се утвърждава от кмета на Община Габрово.

СТАВА: ЧЛ. 36

Комисия по чл.35 изготвя протокол от заседанията си, който се утвърждава от кмета на Община Габрово.

29.Отменя се т.1 от § 1.

/„Културна организация" е структура, чийто предмет на дейност е създаването, разпространението и опазването на културни ценности в областта на театъра, музиката, киното, аудиовизията, литературата, художествения превод, танца, цирка, пластичните изкуства, архитектурата, дизайна, фолклора, включително опазването на културно-историческото наследство./

Съгласували:

Н. Рачевиц – зам.-кме

Кр. Папазова – ст. юрисконсулт в отдел „Правен”